पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लगातार संक्रमण के मामले बढ़ते जा रहे हैं। प्रशासन लगातार कोशिश में लगा है कि जिले में लोग ज्यादा से ज्यादा वैक्सीन लगवाए और वैक्सीन पर भरोसा करें। वायरस के बढ़ते संक्रमण को देखते हुए जिले में बड़े स्तर पर टीकाकरण भी किया जा रहा है, ताकि लोग संक्रमण से बचे रहें। यह बात शनिवार को स्थानीय स्टेशन रोड स्थित कोरोना वैक्सीनेशन सेंटर पर अपना दूसरा टीका लगवाने पहुंचे पूर्व जिला कांग्रेस अध्यक्ष व वरिष्ठ नेता रामवीरसिंह सिकरवार ने कही।
सिकरवार ने कहा कि टीका लगवाने के इच्छुक पात्र लोगों को सिर्फ आधार कार्ड या कोई अन्य वैध पहचान-पत्र साथ लाना होगा। उन्हाेंने आमजन से अपील है कि जिले में फिर से कोरोना दस्तक दे चुका है, इसलिए टीकाकरण के लिए आप निश्चित होकर बेहिचक यह टीका लगवाएं।
इससे किसी भी प्रकार का स्वास्थ्य पर नुकसान नहीं है। यह हमारे लिए कोरोना से दूर रहने का सबसे बड़ा हथियार बन सकता है। इस दौरान उनकी धर्मपत्नी पूर्व नगर पालिका अध्यक्ष प्रेमलता सिकरवार ने भी अपना दूसरा टीका लगवाया और वैश्विक महामारी में अपनी सेवाएं दे रहे हैं कोरोना वारियर्स का आभार मानकर धन्यवाद दिया। वहीं उत्कृष्ट विद्यालय में बने वैक्सीन केंद्र जो वर्तमान में एकमात्र केंद्र हैं वहां पर भी आज दूसरा डाेज लगाने वाले शहरवासी ज्यादा थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn